作者:喬吉
標題:越調・天淨沙即事
內容:筆尖掃盡痴雲，歌聲喚醒芳春，花擔安排酒樽。海棠風信，明朝陌上吹塵。一從鞍馬西東，幾番衾枕朦朧，薄倖雖來夢中。爭如無夢，那時真個相逢。隔窗誰愛聽琴？倚簾人是知音，一句話當時至今。今番推甚，酬勞鳳枕鴛衾。鶯鶯燕燕春春，花花柳柳真真，事事風風韻韻。嬌嬌嫩嫩，停停當當人人。